લૉન્ગ ટૉપ ચૂડીદાર સાથે તો સારા લાગે જ છે, પરંતુ જો તમારે પાર્ટીમાં અલગ તરી આવવું હોય તો લૉન્ગ ટૉપ સાથે તમે એ-લાઇન સ્કર્ટ પહેરી શકો. એ-લાઇન સ્કર્ટ ભરાવદાર યુવતીઓ પર વધારે સારું લાગશે અને જો તમારું શરીર સુડોળ હોય તો તમે લૉન્ગ ટૉપ સાથે ફ્લેરી સ્કર્ટ પણ પહેરી શકો. ફૉર્મલ લુક માટે પ્લેન સ્કર્ટ વિથ બૉર્ડર પસંદ કરવું અને એની સાથે હાઈ નેક કે ક્લોઝ નેકની પ્લેન અથવા થોડી એમ્બ્રૉઇડરી હોય એવું લૉન્ગ ટૉપ પસંદ કરવું. લૉન્ગ ટૉપ રો-સિલ્ક કે સિન્થેટિકમાં પસંદ કરવું જેથી ફૉર્મલ લુક મેન્ટેઇન થાય. આ લુક સાથે ફ્લૅટ ફુટવેઅર વધારે સારાં લાગશે. ઍક્સેસરીમાં એક હાથમાં આઉટફિટને અનુરૂપ બૅન્ગલ અથવા બ્રેસલેટ પહેરી શકાય. જો ક્લોઝ નેકનું ટૉપ હોય તો કાનમાં ટૉપ્સ સારા લાગશે અને જો ઓપન નેક હોય તો લૉન્ગ ઇઅર-રિંગ સારી લાગી શકે. તમારા ડ્રેસને અનુરૂપ અને બૉડી અનુસાર તમે હેરસ્ટાઇલ રાખી શકો.